La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 10 d'octubre de 2019, que són les que els corresponen els números 639/2019 a 644/2019 i dóna compte al Ple de les actuacions realitzades de conformitat amb la valoració de les admissions que s'ha dut a terme.
S'informa que s'ha rebut la petició d'informe de la GAIP sobre el Projecte de decret que aprova el Reglament de desplegament de l'LTAIPBG i també el parer de la Comissió en relació amb la modificació del Codi ètic del servei públic.
Es dona per llegida l'acta de la sessió anterior, del dia 10 d'octubre de 2019, corresponent a la sessió trenta-setena del Ple.
Proposta de resolució de finalització de la Reclamació 400/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 400/2019 per pèrdua d'objecte, interposada contra el Consell Comarcal del Vallès Oriental, i relativa a l'accés a un expedient d'unes proves selectives per part d'una de les persones que hi ha participat, exposa els elements més rellevants de la tramitació de l'expedient i que s'ha confirmat per la persona reclamant que durant el procediment de reclamació davant la GAIP li ha estat facilitada la informació, de manera que es produeix la pèrdua sobrevinguda de l'objecte de la reclamació.
Proposta resolució d'estimació parcial de la Reclamació 423/2019
El senyor Josep Mir, ponent de la Proposta resolució d'estimació parcial de la Reclamació 423/2019, formulada contra l'Ajuntament de Cerdanyola del Vallès, en el marc de la qual es demana còpia íntegre d'un expedient administratiu i judicial, exposa els aspectes principals de la fonamentació del sentit estimatori parcial de la Proposta que analitza la naturalesa de la diferent informació que es reclama, l'afectació a dades personals especialment protegides i la condició de càrrec electe de la persona que sol·licita l'accés a aquesta informació.
La senyora Elisabet Samarra formula esmenes al text de la Proposta que seran introduïdes pel ponent a la resolució definitiva.
Proposta de resolució de finalització de la Reclamació 451/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 451/2019 per pèrdua d'objecte, formulada contra l'Ajuntament de Cubelles, i que té per objecte l'accés a informació relacionada amb informes de vigilància de la desembocadura del Foix, exposa la complexa tramitació que ha tingut aquest expedient que tanmateix finalitza per pèrdua sobrevinguda del seu objecte, atès que l'Ajuntament ha posat a disposició de la persona reclamant la informació que sol·licita, sens perjudici que es dugui a terme, si correspon, el seguiment de l'execució del seu compliment.
Proposta de resolució de finalització de la Reclamació 457/2019 per acord de mediació
La senyora Elisabet Samarra, ponent de la Proposta de resolució de finalització de la Reclamació 457/2019 per acord de mediació, formulada contra l'Ajuntament Sant Fost de Campsentelles, i que té per objecte l'accés a uns decrets d'alcaldia i documents entrats a l'Ajuntament per part d'una persona que té la condició d'electe local, exposa el desenvolupament de la sessió de mediació que va permetre la finalització d'aquest procediment i de la Reclamació 630/2019, que correspon al punt trenta-tresè de l'ordre del dia d'aquest Ple.
A petició de les parts, que eren les mateixes, en la mateixa sessió de mediació es va tractar també la Reclamació 630/2019, que té per objecte l'accés a la concessió d'una llicència d'activitats i que també va finalitzar amb acord de mediació.
La ponent analitza de forma conjunta ambdós expedients i relaciona el contingut dels acords adoptats per les parts i que justifiquen la finalització d'ambdós procediments mitjançant acord de mediació.
Proposta de resolució de finalització de la Reclamació 479/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 479/2019 per pèrdua d'objecte, formulada contra l'Ajuntament de Tarragona, i que té per objecte l'accés a l'expedient complet de l'amfiteatre romà de Tarragona, relaciona les actuacions dutes a terme durant la tramitació d'aquest procediment, que finalitza per pèrdua sobrevinguda del seu objecte, atès que l'Ajuntament ha informat a la Comissió que la persona reclamant ja ha tingut accés a la documentació.
Proposta de resolució d'estimació parcial de la Reclamació 485/2019
El senyor Josep Mir, ponent de la Proposta de resolució d'estimació parcial de la Reclamació 485/2019, formulada contra l'Ajuntament de Sant Feliu de Llobregat, en el marc de la qual es reclama l'expedient d'un procés de selecció de personal, per part d'una persona que hi ha participat personalment, exposa la motivació de la Proposta d'estimació parcial de la reclamació.
La senyora Elisabet Samarra proposa la introducció d'una esmena de caràcter tècnic al text que el ponent introduirà a la resolució definitiva.
Proposta de resolució de desestimació de la Reclamació 496/2019
El senyor Josep Mir, ponent de la Proposta de resolució de desestimació de la Reclamació 496/2019, formulada contra l'Agència Catalana de Joventut i relativa a l'accés a diverses dades sobre persones discapacitades a Catalunya, exposa que es proposa la desestimació de la Reclamació atès que l'administració reclamada ja ha donat resposta a la sol·licitud d'informació pública i no disposa d'informació addicional.
Proposta de resolució de finalització de la Reclamació 497/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 497/2019 per pèrdua d'objecte, interposada contra l'Ajuntament de Rubí i relativa a l'accés a la còpia de l'enunciat d'un examen, exposa que correspon finalitzar el procediment per pèrdua sobrevinguda del seu objecte, atès que l'Ajuntament de Rubí ha facilitat la informació a la persona reclamant.
Proposta de resolució de finalització de la Reclamació 515/2019 per pèrdua d'objecte
El senyor Josep Mir, ponent de la Proposta de resolució de finalització de la Reclamació 515/2019 per pèrdua d'objecte, formulada contra l'Escola Doctor Samaranch i Fina de Santa Margarida i els Monjos, en el marc de la qual es reclama el projecte lingüístic del centre, exposa els elements de tramitació que permeten finalitzar aquest expedient i els que es relacionen a continuació per pèrdua sobrevinguda del seu objecte, atès que en el marc de la tramitació de la reclamació s'ha lliurat o facilitat a la part reclamant el projecte lingüístic del centre que no havia estat posat a disposició durant la tramitació de la sol·licitud d'informació pública.
Aquest és el supòsit de les Reclamacions 519/2019, 540/2019, 542/2019, 543/2019, 545/2019, 546/2019, 558/2019, 559/2019, 561/2019, 565/2019, 569/2019, 581/2019, 582/2019, 583/2019, 586/2019 i 588/2019.
En canvi, durant la tramitació de la Reclamació 580/2019 la informació reclamada no ha estat facilitada pel centre educatiu reclamat, en concret l'Institut d'Aran de Vielha e Mijaran i per tant, correspon estimar el dret d'accés de la persona reclamant al projecte lingüístic d'aquest centre.
La Proposta de resolució relactiva a la Reclamació 569/2019 presenta una esmena perquè en data d'avui el centre ha enviat el el projecte lingüístic que constava com a no finalitzat i per tant, es farà constar als antecedents de la resolució aquesta circumstància.
El ponent analitza de forma conjunta totes les tramitacions de les reclamacions que són objecte d'aquesta sessió del Ple i que tenen per objecte l'accés al projecte lingüístic de diferents centres educatius públics de Catalunya, prenent com a referència altres expedients anteriors ja resolts amb el mateix objecte i respecte d'altres escoles o instituts públics de Catalunya.
Proposta de resolució de finalització de la Reclamació 519/2019 per pèrdua d'objecte
Proposta de resolució de finalització de la Reclamació 540/2019 per pèrdua d'objecte
Proposta de resolucióde de finalització de la Reclamació 542/2019 per pèrdua d'objecte
Proposta de resolució de finalització de la Reclamació 543/2019 per pèrdua d'objecte
Proposta de resolució de finalització de la Reclamació 545/2019 per pèrdua d'objecte
Proposta de resolució de finalització de la Reclamació 546/2019 per pèrdua d'objecte
Proposta resolució de finalització de la Reclamació 558/2019 per pèrdua d'objecte
Proposta de resolució de finalització de la Reclamació 559/2019 per pèrdua d'objecte
Proposta de resolució de finalització de la Reclamació 561/2019 pèrdua d'objecte
Proposta de resolució de finalització de la Reclamació 565/2019 per pèrdua d'objecte
Proposta de resolució de finalització de la Reclamació 569/2019 per pèrdua d'objecte
Proposta de resolució d'estimació de la Reclamació 580/2019
Proposta de resolució de finalització de la Reclamació 581/2019 per pèrdua objecte
Proposta de resolució de finalització de la Reclamació 582/2019 per pèrdua objecte
Proposta de resolució de finalització de la Reclamació 583/2019 per pèrdua objecte
Proposta de resolució de finalització de la Reclamació 586/2019 per pèrdua objecte
Proposta de resolució de finalització de la Reclamació 588/2019 per pèrdua objecte
Proposta de resolució d'estimació de la Reclamació 594/2019
La senyora Elisabet Samarra i Gallego, ponent de la Proposta de resolució d'estimació de la Reclamació 594/2019, interposada contra l'Ajuntament de l'Escala, en el marc de la qual es reclama l'accés a un expedient d'expropiació d'una finca de la propietat de la persona reclamant, exposa que correspon estimar la reclamació i fer constar la manca de col·laboració de l'Ajuntament que no ha informat ni remès la tramitació de la sol·licitud, fet que no impedeix reconèixer el dret de la persona reclamant a obtenir la informació de referència amb la salvetat de la necessitat de fer el tràmit de trasllat a les terceres persones afectades en la fase d'execució.
Proposta de resolució de finalització de la Reclamació 600/2019 per pèrdua objecte
La senyora Elisabet Samarra i Gallego, ponent de la Proposta de resolució de finalització de la Reclamació 600/2019, interposada contra l'Ajuntament del Vendrell, en el marc de la qual es reclama l'accés a la documentació relativa a unes modificacions de crèdit del pressupost de l'Ajuntament, exposa que correspon finalitzar per pèrdua sobrevinguda del seu objecte perquè la informació ha estat facilitada a la part reclamant durant el procediment de reclamació.
Es proposa introduir una precisió tècnica en un dels antecedents que la ponent incorporarà a la resolució definitiva.
Proposta de resolució per inadmissió de la Reclamació 606/2019
El senyor Josep Mir, ponent de la Proposta de resolució per inadmissió de la Reclamació 606/2019, interposada contra l'Ajuntament de la Floresta, en el marc de la qual es reclama que l'Ajuntament publiqui analítiques sobre la qualitat de l'aigua al seu web, exposa que es proposa la inadmissió perquè la pretenció de la persona reclamant no és accedir a la informació sinó que aquesta sigui de manera voluntària objecte de publicitat activa.
Proposta de resolució de finalització de la Reclamació 609/2019 pèrdua objecte
El senyor Josep Mir, ponent de la Proposta de resolució de finalització de la Reclamació 609/2019 per pèrdua d'objecte, interposada contra la Diputació de Barcelona i que té per objecte l'accés al número d'alts càrrecs i directius amb i sense discapacitat de la Diputació, exposa que es proposa la finalització per pèrdua sobrevinguda de l'objecte de la reclamació perquè la Diputació ha facilitat a la persona reclamant la informació de referència.
Proposta de resolució per inadmissió de la Reclamació 620/2019
El senyor Josep Mir, ponent de la Proposta de resolució per inadmissió de la Reclamació 620/2019, formulada contra el Departament de la Presidència de la Generalitat de Catalunya, que versa sobre la creació d'una comissió interdepartamental, exposa que correspon inadmetre la reclamació perquè no s'acredita ni es fa referència a una sol·licitud d'informació prèvia que sigui objecte de la reclamació davant la GAIP.
Proposta de resolució Reclamació 630/2019 per acord de mediació
És objecte d'anàlisi en el punt cinquè del present ordre del dia.
Proposta de resolució per inadmissió de la Reclamació 635/2019
El senyor Josep Mir, ponent de la Proposta de resolució per inadmissió per prematura de la Reclamació 635/2019, interposada contra l'Ajuntament de Montblanc, i que té per objecte l'accés a informació relativa a les retribucions, indemnitzacions i dietes del Gerent de l'empresa pública Aigües Montblanc, S.L., així com les activitats que du a terme, exposa que correspon inadmetre per prematura la reclamació, atès que resta obert el termini del què disposa l'administració per lliurar la informació.
Proposta de resolució per inadmissió de la Reclamació 641/2019
El senyor Josep Mir, ponent de la Proposta de resolució per inadmissió per prematura de la Reclamació 641/2019, formulada contra l'Ajuntament de Barcelona, en el marc de la qual es reclama la còpia de l'acta de la reunió de participació de la Comissió de Ciutadania del 23 de juliol de 2019, exposa que correspon inadmetre per prematura la reclamació, atès que la reclamació va ser presentada quan encara restava obert el termini del què disposava l'administració per resoldre.
Proposta de resolució per inadmissió de la Reclamació 642/2019
El senyor Josep Mir, ponent de la Proposta de resolució per inadmissió per prematura de la Reclamació 642/2019, interposada contra l'Ajuntament de Barcelona, i relativa a l'accés a la còpia de l'acta de la reunió de Barcelona Esport Inclou de l'11 de juny de 2019, exposa que es proposa la inadmissió també d'aquesta reclamació perquè va ser presentada quan encara restava obert el termini del què disposava l'administració per resoldre.